Komisijos sprendimas
1994 m. rugsėjo 12 d.
dėl leidimų augalų apsaugos produktams, kurių sudėtyje yra aktyviosios medžiagos cihalotrino, panaikinimo
(94/643/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 11 d. Komisijos reglamentą (EEB) Nr. 3600/92, nustatantį išsamias Direktyvos 91/414/EEB [1] dėl augalų apsaugos produktų pateikimo į rinką 8 straipsnio 2 dalyje minimos programos pirmosios stadijos įgyvendinimo taisykles, ypač į jos 4 straipsnio 5 dalį,
kadangi cihalotrinas buvo viena iš 90 aktyviųjų medžiagų, kurią apėmė Direktyvos 91/414/EEB [2] 8 straipsnio 2 dalyje minimos programos pirmoji stadija;
kadangi nė vienas gamintojas ir nė viena valstybė narė nepareiškė noro, kad ši medžiaga būtų įtraukta į Direktyvos 91/414/EEB I priedą;
kadangi reikia manyti, kad duomenys, reikalingi šią medžiagą iš naujo įvertinti, nebus pateikti pagal šią programą ir kad dėl šios priežasties reikia priimti sprendimą panaikinti esamus leidimus augalų apsaugos produktams, kurių sudėtyje yra ši aktyvioji medžiaga;
kadangi šis sprendimas neatmeta galimybės, kad ateityje cihalotrinas bus vertinamas pagal Direktyvos 91/414/EEB 6 straipsnyje nustatytas procedūras;
kadangi šiame sprendime numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės užtikrina:
1) kad leidimai augalų apsaugos produktams, kurių sudėtyje yra cihalotrino, būtų panaikinti per šešis mėnesius nuo šios direktyvos priėmimo dienos;
2) kad nuo šios direktyvos priėmimo dienos nebūtų išduoti ar atnaujinti leidimai augalų apsaugos produktams, kurių sudėtyje yra cihalotrino, pagal Direktyvos 91/414/EEB 8 straipsnio 2 dalyje numatytas leidžiančias nukrypti nuostatas.
2 straipsnis
Šis sprendimas yra skirtas valstybėms narėms.
Priimta Briuselyje, 1994 m. rugsėjo 12 d.